
DISSERTATIO  MEDICA 


INAUGURALIS, 


DE 


RHEUMATISMO  ACUTO. 


Auctore  Joanne  Stark, 


XVheumatismus  Acutus  a  Culleno,  viro  cla¬ 
rissimo,  sic  definitur :  “  Morbus  ab  externa,  et 
plerumque  evidente  causa ;  pyrexia  ;  dolor 
circa  articulos,  musculorum  tractum  sequens, 
genua  et  reliquos  majores,  potius  quam  pe¬ 
dum,  vel  manuum  articulos,  infestans,  calore 
externo  auctus.” 


A 


HISTORIA 

HISTORIA  MORBI. 

Rheumatismus  acutus  eos  qui  in  regionibus 
frigidis  habitant,  saepissime  aggreditur  ;  et  illis 
tempestatibus  quando  magnae  subitsque  coeli 
mutationes  occurrunt,  praesertim  accidit. 

In  regionibus  autem  calidis  raro  se  ostendit. 
Saepius  se  ostendit  tempore  verno  et  autumno, 
rarius  aestate  et  hyeme ,  sed  nullum  sibi  pro¬ 
prium  tempus  habet.  Sanissimos  quidem  homi¬ 
nes  saepe  corripit,  et  utrumque  sexum,  frequen¬ 
tius  autem  muliebrem. 

Nullum  temperamentum  ab  ejus  impetu  va¬ 
cat  ;  plethoricos  tamen  et  hypochondriacos  ple¬ 
rumque  aggreditur  j  senes  et  pueriles  raro  mor¬ 
bo  plectuntur,  homines  vero  a  pubertate  ad  an¬ 
num  vitae  trigesimum  quintum,  vel  etiam  qua¬ 
dragesimum,  plerumque  infestat. 

Rheumatismus 

Rheumatismus  solitis  pyrexias  signis  plerum¬ 
que  incipit,  ^ger  primo  lassitudine  et  lan¬ 
guore  afficitur,  corporis  extremitates  pallescunt 
et  torpent.  Sensus  frigoris  secundum  spinam 
dorsi  descendit,  et  tandem  cum  horrore  ad  re¬ 
liquum  corpus  propagatur :  brevi  sequitur  sta¬ 
dium  calidum,  et  omnia  pyrexiae  regularis  sig¬ 
na  ;  sitis  scilicet,  calor,  anxietas,  et  inquietudo, 
superveniunt ;  lingua  sit  admodum  calida,  admo¬ 
dum  et  colorem  albidam  induit ;  pulsus  jam  fre¬ 
quens,  plenus  ac  durus,  respiratio  difficilis  est ; 
modo  vertigo,  modo  dolor  capitis  supervenit, 
facies  turgida  et  oculorum  sensilitas  exquisita 
febrisque  signa  noctu  ingravescunt.  Cum  signa 
pyrexiae  diem  unum  alterumve  praestiterint,  vari  as 
corporis  partes  praesertim  articuli  majores,  hume¬ 
ri,  scilicet,  genua,  et  haud  raro  carpi,  dolore  acuto 
afficiuntur ;  manus,  pedes  atque  digiti,  raro  pa¬ 
tiuntur.  Hi  dolores  nonnunquam  unam  par¬ 
tem  occupant,  saepius  autem  ab  uno  ad  alte¬ 
rum  articulum,  musculorum  cursum  sequentes, 
migrant,  et  calore  externo,  et  musculorum  exer¬ 
citatione,  haud  leviter  augentur. 


Pyrexi^ 

Pyrexia  plerumque  repetit  omni  die  ;  tempore 
vespertino  accessiones,  de  die  iri  diem,  accres¬ 
cunt  ;  praecipue  sub  nocte  aegrum  cruciat. 
Artubus  ali  quandiu' dolore  affectis  superveniunt 
tumor  ruborque,  et  pars  dolens  omnia  phleg¬ 
mones  genuinae  indicia  exhibet.  Hic  morbus 
raro  crisi  solvitur,  sudor  licet  ab  initio  inter¬ 
dum  adfuerit ;  haec  autem  exinanitio  nec  cOr 
piosa  est,  nec  in  totum  corpus,  nec  in  articulos 
affectos  qui  arida  ac  rigida  manent,  defunditur, 
nec  dolores  eodem  levantur.  Urina  parca  et  co¬ 
lorata,  initio  nullum  sedimenti  deponit,  sub  fi¬ 
nem  vero  sedimentum  lateritium  demittitur. 
Sanguis  emissus  et  jam  coiens,  superficiem  co¬ 
riaceam  albam  ostendit,  et  saepe  firmiorem  *,  alvus 
astricta. 

Quamvis  inflammatio  violenta  partis  cujus- 
dam  adsit,  hic  morbus  rarissime  suppuratione, 
nunquam  forsan  gangraena  vel  scirrho,  termi¬ 
natur  ;  plerumque  resolutione  finitur.  Ali¬ 
quando  in  vaginas  tendinum  effunditur  liquor 
glutinosus,  pellucidus,  qui  sensu  fluctuationis 
stipatur,  quae  percipienda  est ;  saepissime  ta- 


men 

men  resorbetur.  Illustris.  Storcke  exempla 
multa  suppuratione  terminata  se  vidisse  affir¬ 
mat  ;  abscessus  tamen  aliquid  peculiare  habuisse 
videntur.  Rheumatismus  Acutus  in  Chronicum 
saepe  desinit ;  praesertim  cum  neglectus,  vel 
male  curatus  sit,  interdum  sed  rarius,  in  Pa¬ 
ralysin  transit. 

CAUSJi  REMOTiE. 

causae,  in  Praedisponentes,  et  Occasionales 
vel  Excitantes,  a  medicis  dividuntur  ;  et  claris. 
Gregorius,  in  elegantissimo  suo  libro  de  Medi¬ 
cina  Theoretica,  eas  sic  describit :  “  Causa  Pr^- 
disponens  est  illa  quae  corpus  tantum  opportu¬ 
num  reddit,  scilicet,  ut  admota  causa  excitante 
in  morbum  incidat.  Causa  Occasionalis  vel  Ex¬ 
citans  est  ea  quae  in  corpore  jam  proclivi  facto 
morbum  excitat.” 

Caus(s  prcEdisponentes  Rheumatismi  Acuti 
variae  sunt. — Homines  sanguineo  atque  pleno 


corporis 

corporis  habitu  praeditos,  saepius  adoritur.  Hoc, 
temperamentum  scilicet  plenum,  inducunt  otio¬ 
sum  vitae  genus,  diaeta  lautior  atque  nutriens, 
somnus  nimis  protractus,  evacuationes  solitae 
suppressae,  ut  perspirationis  et  mensium  ;  unde 
mulieres  saepius  quam  viri  hoc  morbo  afficiuntur. 
Huc  pertinet  sanguinis  periodica  detractio 
missa,  vel  profluvia  solita  cessantia.  Libido  om- 
niaque  ea  quae  corpus  debilitant,  homines  ad 
hunc  morbum  niagis  proclives  reddunt.  Praeter 
has  causas,  morbis  acutis  corpore  debilitato  vel 
irritabili  supervenientibus,  rheumatismo  obnoxi¬ 
um  saepe  redditur. 

Causa  excitantes. — Caloris  et  frigoris  vicis¬ 
situdines  subitae  et  frequentes ;  hinc  vere  et 
autumno  potissimum  grassatur,  ac  in  regionibus 
fervidis  rarissime  invenitur.  Frigoris  corpori*; 
applicatio,  praesertim  si  sit  diuturna,  vel  hu- 
miditate  conjuncta,  ut  in  vestimentis  madidis, 
8tc.  aut  si  corpus  ipsum,  eodem  tempore,  sit 
plus  solito  calidum. 


CAUSA 

CAUSA  PROXIMA. 

Ut  definiunt  scriptores  medici,  est  illa  quse  pr«- 
sens  morbum  facit,  sublata  tollit,  mutata  mutat : 
“  Causae  proximae  omnium  fere  morborum  in 
“  atra  caligine  immerguntur.”  Hic  morbus  or¬ 
tum  ducere  videtur  ex  inflammatione  quorun- 
dam  articulorum  partium.  Quare  vero  ab 
aliis  inflammationibus  ex  frigore  differt,  an  li¬ 
gamenta  vel  quae  partes  afficiantur,  et  quare, 
sicut  aliae  inflammationes  nec  in  suppuratio¬ 
nem,  vel  gangraenam  abeat,  non  nobis  est 
dicere. 


DIAGNOSIS.: 

DIAGNOSIS.  .  , 

O 

Morbus  affinis  accurate  secernere,  summi 
quidem  in  medicinae  usu  momenti  est.  Morbi 
praecipue  quibus  rheumatismus  intermisceri 
potest,  sunt  Podagra,  Syphilis  et  Scorbutus. 
Rheumatismo  acuto  maximam  similitudinem 
habet  Podagra  *,  si  autem  aegrotantium  historia 
et  signa  utriusque  affectionis  propria,  rite  per¬ 
pendentur,  hi  morbi,  praesertim  quando  indicia 
adsunt  quibus  exquisite  insigniuntur,  facile  a  se 
invicem  dignosci  queunt. 

.  .i  '  " 

Rheumatismus  ab  externa  et  plerumque  evi- 
dente  causa,  frigore,  nempe  et  humiditate,  ori¬ 
tur ;  contra,  partium  internarum  praecipue  ven¬ 
triculi,  quaedam  affectiones,  ut  concoctio  prava, 
flatus,  eructationes  acidae,  aliquando  insipidae, 
cum  variis  functionum  debilitatarum  signis, 
morbum  articularem  praecedunt.  Haec  paroxys¬ 
mo  accedente  evanescunt,  et  vigor  insolitus 

functionibus 

functionibus  universis  diffunditur,  tonusque  to¬ 
tius  systematis  multum  adaugetur.  Tempera¬ 
mentum  plethoricum  rheumatismo  praecipue 
obnoxium  est,  et  homines  eo  vitae  stadio,  in  quo 
omnes  functiones,  tam  animales  quam  vitales, 
summo  vigore  /ruuntur,  hic  morbus  adoritur. 
Podagra,  contra,  homines  sanguineo  tempera¬ 
mento  praeditos,  vel  qui  annum  aetatis  trigesi¬ 
mum  non  praeterierunt,  raro  adoritur. 

- Sexus  amabilis  antequam  cessent  catamenia, 
,.et  eunuchi,  a  podagra,  maxima  ex  parte,  immu- 
nes  sunt :  Porro  est  morbus  haereditarius  ;  rheu¬ 
matismus  autem  vix  unquam.  Illa  mares  sae¬ 
pius  quam  foeminas  ;  hic  sexum  muliebrem  (se¬ 
cundum  cl.  Home)  potius  corripit.  Rheuma¬ 
tismus  artus  majores,  rarissime  minores,  et  su¬ 
periores  saepius  quam  inferiores  ;  podagra,  con¬ 
tra,  minores  inferioresque  occupat. 

‘  .Kji 

Rheumatismus  a  Syphilitide,  sequentia  obser¬ 
vando  facile  dignosci  potest :  in  hac  enim  do¬ 
lores  in  media  ossium  longorum,  et  cranii,  parte, 

B  praecipue 

praecipue  sentiuntur;  sunt  plerumque  vagi; 
nullum  autem  definitum  redeundi  tempus  ob¬ 
servant  :  sunt  magis  fixi  quam  dolores  in  rheu¬ 
matismo,  neque  ulla  pyrexia  comitatur.  In 
rheumatismo  autem  dolores,  ut  supra  posuinms, 
musculorum  ligamenta,  et  aponeuroses  tendi¬ 
neas  circa  articulos,  tantum  afficiunt,  et  saepe 
tactu  levissimo  asperantur,  quod  nunquam  in 
syphilitide  observatur.  Porro,  in.  syphilitide 
cranii  ossa  saepe  tentantur,  et  nonnunquam 
exostoses  adsunt :  Haec  autem  nunquam  rheu¬ 
matismum  comitantur  :  Insuper,  si  bubones,  ul¬ 
cera  tonsillarum  aut  cutis,  praesertim,  si  ma¬ 
culae  coloris  cuprei  ad  capillitii  margine  do¬ 
lores  antecedunt,  aut  comitantur  aut  sub¬ 
sequuntur,  facile  de  dolorum  origine  judicari 
poterimus.  r  ' 

:ir  - 

Quod  ad  Scorbutum  attinet,  plerumque  cla¬ 
ram  distinctionem  facere  possumus,  gingivae 
spongiosae,  laxae,  exulceratae,  nudataeque  epi-. 
dermide,  ex  minima  pressura,  sanguinem  effun¬ 
dentes,  anima  foetida,  maculae  in  variis  partibus 

corporis, 

corporis,  crebras  haemorrhagiae  :  signa  scorbuto 
communia  quaeque  autem  cuncta,  satis  a  signis 
rheumatismi  discrepant.  ,,, 


PROGNOSIS. 

Rheumatismum  Acutum  raro  lethalem  esse, ' 
experientia  satis  docet :  exempla  tamen  fuerunt," 
quae  hunc  morbum  interdum  exitium  afferre, 
plane  ostendunt :  sed  haec  aliquo  alio  morbo 
immedicabili  ;  phthisi  nempe,  typho,  vel  aliis " 
affectionibus  periculosis,  stipata  sunt.  Rheu¬ 
matismus  Acutus  medicamentis  non  facile  ce¬ 
dit  ;  et  quum  negligatur,  vel  imperite  tracte-  ^ 
tur,  in  Chronicum  s^pe  desinit,  anchylosin,  vel 
paralysin  immedicabilem.  Quidam  rheuma¬ 
tismum  aliquando  infestare  pulmonem,  vel  ca¬ 
put,  atque  sic  aegrum  protinus  de  medio  tolli, 
affirmant ;  superveniente  apoplexia,  vel  pneu¬ 
monia  ;  sed  haec  exempla  infausta,  potius  ad 
podagram  pertinere  videntur.  Rheumatismus 
accedens  facije"  supprimitur  sed  per  longum 
'  ^  tempus 

tempus  indies  ingravescit,  praesertim,  si  aeger 
multum  debilitatus,  et  morbus  diu  productus, 
fuerit ;  quibus  in  exemplis,  sententiam  de  mor* 
bi  eventu,  ferre  cavendum  est.  Cum  hominem 
aetatis  florentis,  vel  alioquin  sanum  adoriatur, 
prognosis  fausta,  idoneis  medicaminibus  initio 
morbi  administratis. 


RATIO  MEDENDI. 


Cum  ab  omnibus  concedatur,  Rheumatis¬ 
mum  Acutum  e  statu  corporis  phlogistico  pen¬ 
dere,  consilium  medendi  primum  manifestum 
apparet,  viz.  corporis  calorem  auctum  tollere, 
actionemque  immodicam  cordis  et  arteriarum 
lenire,  et  praecipue  sanguinis  impetum  in  par¬ 
tibus  dolentibus  minuere. 

'p 

Regimen  antiphlogisticum  hoc  diligenter  ad¬ 
hibendum  est;  cibus  ex  regno  animali  petitus, qui 
magis  minus  ve  alcalescens,et  stimulans  est  nequa- 
'quam  adhibendus ;  in  cujus  locum  subeat  diaeta 

vegetabilis ; 

vegetabilis;  latices  omnes,  aromaticae,  spirituosae, 
et  fermentatae,  vitandae  sunt,  et  decoctum  avena¬ 
ceum,  decoctum  hordeaceum  solummodo  conce¬ 
dendae.  Nunc  si  febris  satis  fortis  est,  cum  pulsu 
duro,  aut  plenitudine  oppresso,  dolores  summi  et 
vagabundi,  si  aegrotus  succo  plenus  et  robustus, 
tunc  venaesectio,  sat  largo  vulnere  suscepta,  pro 
re  nata,  et  si  opus  sit  repetita,  optimum  est 
auxilium ;  aut  si  cucurbituli  ad  loca  ab  in¬ 
flammatione  rheumatica  libera  adhibeantur,  cu¬ 
ratio  accelerabitur ;  quo  citius  in  initio  morbi 
missus  fuerit  sanguis,  eo  major  effectus  obser¬ 
vatur,  cruoris  massae  plenitudo,  oppressio  va¬ 
sorum  ;  spasmi  calorque  mitigantur,  functio¬ 
que  cutis  promovetur ;  verum  enimvero  caven¬ 
dum  est,  ne  nimis  vensesectioni  credamus,  vel  ne 
quibus  morbus  forte  parceret,  eos  creduliter 
scalpello  trucidamus ;  semper  igitur  conside¬ 
randus  est  habitus  viresque  aegroti,  docet  enim 
experientia,  si  nimia  quantitas  hujus  liquoris 
<ad  vitam  adeo  necessarii  detracta  est,  quod 
haud  raro  superveniant  hujusce  morbi  chronica 
summa  debilitas  hydropsque.  Interim  non  des- 

.perandum 

perandum  est,  quoniam  tale  auxilium  habemus, 
quod  si  non  omni  exemplo  idoneum,  tamen  si 
apte  adhibeatur,  fere  ad  promovendam  perfici- 
endamque  curationem  valebit. 

Purgatio  alvi,  quippe  quee  corpus  violenter  de¬ 
plet,  primo  intuitu  quam  maxime  convenire  vi¬ 
detur  ;  sed  propter  magnum  dolotem  motu  con¬ 
citatum,  non  bene  respondet :  eodem  tempore 
necesse  e^t  alvum  modice  solutam  servare,  ut 
nullum  irritationis  ab  indurato  stercore  in  recto 
oriatur.  Hoc  facile  praestabunt  enemata  refrige¬ 
rantia,  sales  neutrales,  modica  quantitate  sumpti, 
manna,  pulpa  tamarindorum,  cassia  et  similia, 

i 

Diathesi  phlogistica  sublata  aut  saltem 
minuta,  animus  ad  secundum  medendi  consi¬ 
lium,  spasmum  nempe  vasorum  extremorum 
tollere,  adverti  debet.  Hoc  consilio,  omnia  fere 
medicamenta  sudorifica,  diversis  temporibus  ad¬ 
hibita  fuerunt.  Tamen  medicamentis  minime 
stimulantibus  moveatur,  et  hoc  tempore  quam 
minimum  caloris  excitetur.  Remedium  tu¬ 
tissimum,  et  cfficacissimum,  est  pulvis  ipecacu- 

anhcT 

anhas  compositus ;  dosi  gr.  x.  vel  xii.  admini¬ 
stratus,  et  si  opus  fuerit  tertia  quaque  hora  re¬ 
petendus,  donec  sudor  profluxerit.  Medicamen¬ 
tum  sic  administratum  nauseam  raro  movet,  et 
fere  semper  fomentis  eodem  tempore  applicatus 
ad  extrema  inferiora,  causae  relaxandae  opta¬ 
tum  effectum  habet.  Sudore  provocato  jalapii 
salini  §  i.  tertia  quaque  hora,  vel  haustus  dia¬ 
phoreticus,  cum  aliquanto  tincturae  opii,  omni 

nocte  data,  si  necesse  sit,  ad  sudorem  nioven- 

« 

dum,  et  dolores  levandos,  conferunt.  Hoc 
modo  sudor  viginti  quatuor  horas,  pro  re  nata, 
servari  potest ;  verum  quamdiu  servandus  sit, 
ab  aegri  circumstantiis  multum  pendet :  detur 
pulvis  maniice  quoniam  et  aegrotus,  et  eum  cu¬ 
rantes,  nocte  in  somnum  incedere  solent,  adeo 
ut  potio  ei  rite  suppeditare  nequeat,  sine  qua 
sudor  frustra  provocatur  :  sudore  fluente  inju- 
rantur  diluentia  omnia,  praesertim  quae  minime 
stimulant :  tegatur  aeger  indusio  laneo.  Cum  vis 
diatheseos  phlogisticae  aliquatenus  sublata  est,  sine 
ulla  periculi  specie,  illud  contra  rheumatismum 
praestantissimum  remedium  cinchonae  ofiicmalis 

cortex, 

cortex,  tutissime  adhiberi  potest.  Ne  mi¬ 
nime  latet  medicorum  haud  paucorum  timor 
ad  hujus  remedii  usum^  dummodo  pyrexia 
premat :  de  hac  re  tamen  timorem  omnino 
vanum  esse  credimus  j  pericula  quoque,  et 
per  plurimos  annos  experientia,  Doctoris  Hav- 
GARTH,  atque  clarissimi  Hamilton  praxis  in 
Nosocomio  Edinensi,  hujus  sententiae  veritatem 
aliunde  probarunt.  Persuasum  habeo,  non  so¬ 
lum  omni  periculo  vacare,  sed  pyrexiam  quoque 
leviorem  reddere,  atque  pessimis  rheumatismi 
acuti  effectibus,  articulorum  nimirum  debilitati, 
rigiditati  et  paralysi,  quae  haud  raro  ex  eva¬ 
cuationibus  profluunt,  feliciter  occurrere.  Cae- 
terum  in  decursu  rheumatismi,  quum  debilitas, 
insensibilitas,  rigiditas,  quasi  partialem  mor¬ 
tem  in  vivente  corpore  efflcerunt  j  tunc  adhi¬ 
benda  sunt  irritamenta  tam  externe  quam  inter¬ 
ne  olea  essentialia,  terebinthinae,  cajeputae,  cam- 
phorae  cum  opio,  lignum  pro  decocto  et  resina 
guajaci,  raphanus  rusticanus,  6tc.  nonnunquam 
profuerunt.  Extrinsecus  autem  adjuvanda  est, 
vis  insita  vasorum  per  lavationes  frigidas,  deinde 


vero 

vefo^per  frictiones  panno  laneo,  vapore  cum 
aromatico  penetrato,  in  graviore  insensibilita¬ 
tis  gradu  inflammatio  artificialis  in  parte  af¬ 
fecta  excitanda  est,  nempe  per  frictionem,  vel 
tinctura  cantharidum,  per  urticationem,  vel 
thermalis  aquae  ex  alto  cadentis  usum,  galva- 
nismus,  le visque  etiam  electricitas,  exitu  felici 
adhibita  sunt. 


FINIS. 

